**ตอนที่ 1**

**แนวทางการจัดประสบการณ์วิชาชีพครู**

**1. ปรัชญา/วัตถุประสงค์ของหลักสูตร**

ปรัชญาของหลักสูตร หลักสูตรครุศาสตรบัณฑิตเป็นหลักสูตรผลิตครูชั้นวิชาชีพที่มีปรีชาสามารถ (Capability) ดำเนินชีวิตด้วยปัญญา สามารถบูรณาการความรู้ ทักษะ คุณธรรม จริยธรรมแห่งวิชาชีพไปสู่การจัดการศึกษาและพัฒนาผู้เรียนให้เป็นคนดี มีสติปัญญา ความสามารถ และอยู่ร่วมกับคนอื่นได้ อย่างมีความสุข รู้เท่าทันการเปลี่ยนแปลงและสามารถเผชิญปัญหาหรือวิกฤตได้ด้วยสติปัญญา

การผลิตครูในมิติใหม่ที่เน้นผลลัพธ์การเรียนรู้ให้บัณฑิตครูมีคุณภาพ มีศักดิ์ศรีความเป็นครูตามเกณฑ์มาตรฐานวิชาชีพครูเป็นครูชั้นวิชาชีพที่มีความสามารถในการจัดการเรียนรู้และพัฒนาผู้เรียนให้เป็นคนดีและเก่ง โดยมีวัตถุประสงค์ดังนี้

1. ให้ผู้เรียนได้เรียนรู้จากสถานการณ์จริง โดยการผสมผสานทฤษฎี และภาคปฏิบัติเข้าด้วยกัน สร้างองค์ความรู้โดยการเรียนรู้ผ่านกิจกรรม การทำงาน การแก้ปัญหาและการเรียนรู้จากทีม

2. เน้นกระบวนการจัดการเรียนการสอนให้ผู้เรียนมีทักษะและความรู้เฉพาะทาง

สามารถนำไปประยุกต์ใช้ในวิชาชีพเป็นอย่างดี

3. มุ่งปลูกฝังจิตสำนึกของความเป็นครูด้วยกระบวนการจัดการเรียนรู้ และการได้รับแบบอย่างที่ดีจากผู้สอนและผู้ที่เกี่ยวข้องในการพัฒนาผู้เรียน

4. บัณฑิตครุศาสตร์ที่สำเร็จการศึกษาตามหลักสูตร มีคุณลักษณะพึงประสงค์ดังนี้

1. เป็นคนดี มีจุดมุ่งหมายของชีวิต มีหลักการในการดำเนินชีวิตเข้าถึงความงามและความดีของชีวิต มีพลังและความมุ่งมั่นในการพัฒนาคน และพัฒนาความก้าวหน้าของส่วนรวม รักชุมชนและท้องถิ่น สามารถดำรงชีวิตร่วมกับผู้อื่นอย่างมีความสุข
2. เป็นคนเก่ง มีความสามารถและทักษะในการใช้ภาษาไทยและภาษาต่างประเทศอย่างน้อยสองภาษา มีความรักในการใฝ่รู้ใฝ่เรียนอย่างต่อเนื่อง มีทักษะในการใช้เทคโนโลยีสารสนเทศ มีความสามารถในการคิดและแก้ปัญหา สามารถเผชิญสถานการณ์และรู้เท่าทันการเปลี่ยนแปลง
3. เป็นครูดี เข้าใจธรรมชาติของผู้เรียน มีคุณสมบัติของความเป็นกัลยาณมิตรกับผู้เรียนและบุคคลที่เกี่ยวข้อง ร่วมมือกับชุมชนเพื่อพัฒนาผู้เรียนและสถานศึกษา เป็นผู้มีจริยธรรมแห่งวิชาชีพ และสามารถทำงานร่วมกับผู้อื่นได้อย่างมีประสิทธิภาพ
4. เป็นครูเก่ง มีปรีชาสามารถในการจัดการศึกษาและจัดการเรียนรู้รอบรู้และเชี่ยวชาญในสาขาวิชาที่ตนถนัดมีความคิดสร้างสรรค์และสามารถวิจัยเพื่อพัฒนาและแก้ปัญหา ผู้เรียนได้ อย่างมีประสิทธิภาพ

**คุณสมบัติของผู้เข้าศึกษา**

1. สำเร็จการศึกษาระดับมัธยมศึกษาปีที่ 6 หรือเทียบเท่าจากสถานศึกษาที่กระทรวงศึกษาธิการรับรอง

2. มีคุณสมบัติอื่นๆ ตามหลักเกณฑ์ของกระทรวงศึกษาธิการหรือ คณะกรรมการบริหารโครงการผลิตครูการศึกษาขั้นพื้นฐานระดับปริญญาตรี (หลักสูตร 5 ปี) และข้อกำหนดในมาตรฐานสาขาวิชาที่ศึกษา

**การคัดเลือกผู้เข้าศึกษา**

ตามหลักเกณฑ์การคัดเลือกของสถาบันอุดมศึกษา

**2. ระบบการศึกษาและการจัดการศึกษา**

**2.1. ระบบการศึกษา**

2.1.1 การจัดการศึกษาแบบทวิภาค หนึ่งปีการศึกษามี 2 ภาค ภาคการศึกษาหนึ่งมีระยะเวลาศึกษาไม่น้อยกว่า 16 สัปดาห์

2.1.2 ในกรณีที่จัดการศึกษาแบบอื่น ให้ยึดมาตรฐานชั่วโมงรวมแล้วไม่น้อยกว่า

2.1.3 การจัดการศึกษาเป็นแบบรายวิชาและชุดวิชา โดยมีสัญลักษณ์ น(ท-ป-อ)

น หมายถึง จำนวนหน่วยกิตของรายวิชา และชุดวิชา

ท หมายถึง จำนวนเวลาเรียนทฤษฎี โดย 1 หน่วยกิต เท่ากับ 1 ชั่วโมง/สัปดาห์

ป หมายถึง จำนวนเวลาเรียนภาคปฏิบัติโดย 1 หน่วยกิต เท่ากับ 2 ชั่วโมง/สัปดาห์

อ หมายถึง จำนวนเวลาเรียนรู้หรือปฏิบัติงานด้วยตนเองตามภาระงานที่ได้รับมอบหมายโดย 1 หน่วยกิต เท่ากับ 3 ชั่วโมง/สัปดาห์สำหรับชุดวิชาฝึกประสบการณ์วิชาชีพ กำหนดให้ 1 หน่วยกิต เท่ากับการปฏิบัติงานไม่น้อยกว่า 45 ชั่วโมง

**2.2 การจัดการศึกษา**

2.2.1 การจัดการเรียนรู้ ความสำเร็จของการใช้หลักสูตรอยู่ที่การจัดการเรียนรู้ให้บรรลุผลตามผลลัพธ์การเรียนรู้ของแต่ละชุดวิชาที่ต้องอาศัยหลักสำคัญ คือการเรียนรู้จากสถานการณ์จริง การผสมผสานภาคทฤษฎีและภาคปฏิบัติ เข้าด้วยกัน การแก้ปัญหา และการสร้างองค์ความรู้

2.2.2 การจัดกิจกรรมพัฒนาทักษะและคุณลักษณะของความเป็นครู ประสบการณ์ที่จัดให้นักศึกษา มีการนำความรู้ความสามารถทางด้านทฤษฎีไปฝึกปฏิบัติ เพื่อให้เกิดทักษะและคุณลักษณะที่เหมาะสม อาจดำเนินการโดยให้นักศึกษาอยู่หอพักของสถาบันผลิตครู หรือใช้กิจกรรมอื่นที่คล้ายคลึงกัน

2.2.3 การปฏิบัติการสอน นักศึกษาจะต้องปฏิบัติการสอนในสถานศึกษาที่มี คุณสมบัติครบตามหลักเกณฑ์และเงื่อนไขที่คุรุสภากำหนดเป็นระยะเวลา 1 ปี ภายใต้การแนะนำของผู้ทรงคุณวุฒิด้านวิชาชีพครู

**ระยะเวลาการศึกษา**

ระยะเวลาในการศึกษาไม่เกิน 10 ปีการศึกษา สำหรับการลงทะเบียนเต็มเวลา และไม่น้อยกว่า (ไม่ก่อน) 8 ภาคการศึกษาปกติ

**การลงทะเบียน**

การลงทะเบียนให้เป็นไปตามข้อบังคับข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี พ.ศ. 2548 ข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี (ฉบับที่ 2) พ.ศ. 2550 ข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี (ฉบับที่ 3) พ.ศ. 2557

**การวัดผลและการสำเร็จการศึกษา**

1. การวัดผลและประเมินผลการศึกษาให้เป็นไปตามข้อบังคับข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี พ.ศ. 2548

ข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี (ฉบับที่ 2) พ.ศ. 2550

ข้อบังคับมหาวิทยาลัยราชภัฏสกลนคร ว่าด้วยการศึกษาระดับปริญญาตรี (ฉบับที่ 3) พ.ศ. 25572. ผู้สำเร็จการศึกษาต้องมีคุณสมบัติ ดังต่อไปนี้

1. มีเวลาศึกษาไม่เกิน 10 ปีการศึกษา
2. ผ่านการประเมินในรายวิชาหรือชุดวิชาต่างๆ ครบตามหลักสูตร
3. ผ่านเงื่อนไขอื่นๆ ตามที่มหาวิทยาลัยกำหนด

**3. การจัดโครงสร้างหลักสูตร**

หลักสูตรครุศาสตรบัณฑิต(5ปี) มีจำนวนหน่วยกิต รวม 165 หน่วยกิต กำหนดสัดส่วนหน่วยกิต แต่ละหมวดวิชาดังนี้

หมวดวิชาการศึกษาทั่วไป ไม่น้อยกว่า 30 หน่วยกิต

หมวดวิชาชีพครู จำนวน 54 หน่วยกิต

หมวดวิชาเฉพาะด้าน ไม่น้อยกว่า 75 หน่วยกิต

หมวดวิชาเลือกเสรี ไม่น้อยกว่า 6 หน่วยกิต

ในหมวดวิชาชีพครู กลุ่มวิชาการฝึกประสบการณ์วิชาชีพ จำนวน 20 หน่วยกิต ซึ่งประกอบด้วย 5 รายวิชานักศึกษาต้องเรียนครบทุกรายวิชา ดังแสดงในตารางต่อไปนี้

|  |  |  |  |
| --- | --- | --- | --- |
| **รหัสวิชา** | **ชื่อชุดวิชา** | **หน่วยกิต** | **ภาคเรียน**  **ที่ฝึกประสบการณ์** |
| 21003801 | การฝึกปฏิบัติวิชาชีพระหว่างเรียน 1 | 2(ไม่น้อยกว่า 90 ชั่วโมง) | ชั้นปีที่ 3 ภาคเรียนที่ 2 |
| 21004801 | การฝึกปฏิบัติวิชาชีพระหว่างเรียน 2 | 2(ไม่น้อยกว่า 90 ชั่วโมง) | ชั้นปีที่ 4 ภาคเรียนที่ 1 |
| 21004802 | การฝึกปฏิบัติวิชาชีพระหว่างเรียน 3 | 2(ไม่น้อยกว่า 90 ชั่วโมง) | ชั้นปีที่ 4 ภาคเรียนที่ 2 |
| 21005801 | การปฏิบัติการสอนในสถานศึกษา 1 | 7(ไม่น้อยกว่า 315 ชั่วโมง) | ชั้นปีที่ 5 ภาคเรียนที่ 1 |
| 21005802 | การปฏิบัติการสอนในสถานศึกษา 2 | 7(ไม่น้อยกว่า 315 ชั่วโมง) | ชั้นปีที่ 5 ภาคเรียนที่ 2 |

**หลักการของการจัดประสบการณ์การปฏิบัติงานวิชาชีพครู**

การจัดประสบการณ์การปฏิบัติงานวิชาชีพครูยึดหลักการ ดังนี้

1. เรียนรู้หลักการและทฤษฎีต่างๆ อย่างถูกต้อง ครอบคลุมและนำไปใช้ได้ มีการประสานเชื่อมโยงการเรียน
2. ภาคทฤษฎีให้ควบคู่กับการฝึกภาคปฏิบัติอยู่ตลอดเวลา
3. มุ่งฝึกภาคปฏิบัติในสถานการณ์จริงให้มากที่สุด
4. มุ่งฝึกประสบการณ์ปฏิบัติงานวิชาชีพครูเป็นระยะๆต่อเนื่องกันไปตลอดหลักสูตร

**จุดประสงค์ของการจัดประสบการณ์การปฏิบัติงานวิชาชีพครู**

การจัดประสบการณ์การปฏิบัติงานวิชาชีพครู ยึดหลักการดังนี้

1. เรียนรู้หลักการและทฤษฎีต่างๆ อย่างถูกต้องครองคลุมและนำไปใช้ได้

มีการประสานเชื่อมโยงการเรียนภาคทฤษฎีให้ควบคู่กับการฝึกภาคปฏิบัติอยู่ตลอดเวลา

1. มุ่งฝึกปฏิบัติในสถานการณ์จริงให้มากที่สุด
2. มุ่งฝึกประสบการณ์ปฏิบัติงานวิชาชีพครูเป็นระยะๆ ต่อเนื่องกันไปตลอดหลักสูตร

**4. จุดประสงค์ของการจัดประสบการณ์การปฏิบัติงานวิชาชีพครู**

การจัดประสบการณ์การปฏิบัติงานวิชาชีพครู มีจุดประสงค์ดังนี้

1. เพื่อสร้างเสริมให้นักศึกษาครูมีคุณลักษณะของครูที่ดีและมีเจตคติที่ดีต่อวิชาชีพครู
2. เพื่อส่งเสริมให้นักศึกษาครูได้เรียนรู้งานในหน้าที่ครูตามหลักสูตรที่สอนได้อย่างแจ่มแจ้งและกว้างขวางจาการสังเกตและมีส่วนร่วม
3. เพื่อส่งเสริมให้นักศึกษาครูได้เรียนรู้ภาคทฤษฎีและภาคปฏิบัติให้สอดคล้องกันจนเป็นพื้นฐานสำคัญสำหรับการนำไปปฏิบัติงานในหน้าที่ของครูได้อย่างเหมาะสมต่อไป

**5. วิธีการจัดประสบการณ์การฝึกปฏิบัติงานวิชาชีพครู**

การจัดประสบการณ์การปฏิบัติงานวิชาชีพครู 1-2 แบ่งเป็น 4 ขั้นตอนดังนี้

**ขั้นตอนที่ 1** ศึกษาหาความรู้เกี่ยวกับทฤษฎี/การจัดทำโครงงานของนักเรียนและการศึกษาผู้เรียนเป็นรายบุคคล การเรียนรู้ภาคทฤษฎีซึ่งเป็นสาระหลักที่เกี่ยวกับการจัดทำโครงงานนักเรียนและการศึกษาผู้เรียนเป็นรายบุคคลโดยเปรียบเทียบกันสถานการณ์ที่เป็นจริง ตลอดจนเรียนรู้เกี่ยวกับหลักการสำคัญในการจัดการเรียนรู้การวัดผลและการประเมินผล การสร้างข้อทดสอบ ตามแนวทางแห่งพระราชบัญญัติการศึกษาแห่งชาติ พ.ศ.2542 รวมทั้งทฤษฎีในทางจิตวิทยาที่เกี่ยวข้องกับการจัดการเรียนรู้ต่างๆ

**ขั้นตอนที่ 2** การเตรียมการปฏิบัติการสอนในโรงเรียนเครือข่ายร่วมพัฒนาวิชาชีพครู ขั้นการเตรียมการปฏิบัติการสอนในโรเรียนเครือข่ายร่วมพัฒนาวิชาชีพครู เป็นการเตรียมการเพื่อทดลองสอนในสถานการณ์จริง ซึ่งจะมีกิจกรรมย่อยที่จะเรียนรู้และฝึกปฏิบัติเป็นกระบวนการต่อเนื่องกันไป ได้แก่ การศึกษาเรียนรู้ในสถานศึกษาเพื่อรับทราบนโยบายและแผนปฏิบัติงานทางวิชาการของโรงเรียนที่จะลงไปทดลองสอน การแลกเปลี่ยนเรียนรู้เกี่ยวกับแนวทางในการจัดการเรียนรู้การศึกษาเอกสารหลักสูตรสถานศึกษา การจัดทำแผนการเรียนรู้ การเตรียมสื่อ/แหล่งเรียนรู้ และเครื่องมือในการวัดผลและประเมินผล ฯลฯ

**ขั้นตอนที่ 3** การปฏิบัติการสอนในโรงเรียนเครือข่ายร่วมพัฒนาวิชาชีพครู การปฏิบัติการสอนในโรงเรียนเครือข่ายร่วมพัฒนาวิชาชีพครู เป็นการลงมือปฏิบัติการทดลองสอนในโรงเรียนตามแผนที่กำหนดไว้ นำผลการประเมินการสอนมาแลกเปลี่ยนเรียนรู้ในกลุ่มปรับปรุงแก้ไขและพัฒนาให้ประสบผลสำเร็จในระดับที่น่าพึ่งพอใจ โดยนักศึกษาจะต้องปฏิบัติการสอนอย่างน้อย 2 ครั้งตลอดภาคเรียน

**ขั้นตอนที่ 4** สรุปผลการฝึกปฏิบัติงานวิชาชีพครู การสรุปผลการฝึกปฏิบัติงานวิชาชีพครูเป็นการสรุปผลการทดลองปฏิบัติการสอนทั้งในส่วนของความสำเร็จ ปัญหาอุปสรรคและแนวทางในการแก้ไข การจัดทำเป็นรายงาน เพื่อเป็นข้อมูลพื้นฐานในการพัฒนาตนและพัฒนาการปฏิบัติงานของนักศึกษาเพื่อนำไปใช้ในการเรียนรายวิชาต่อไป